A BIZOTTSÁG HATÁROZATA
(2004. augusztus 31.)
a tagállamoknak az etoxazol és karvon új aktív hatóanyagokra adott előzetes engedélyek meghosszabbításának engedélyezéséről
(Az értesítés a B(2004) 3136. számú dokumentummal történt)
(EGT vonatkozású szöveg)
(2004/627/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a növényvédő szerek forgalmazásáról szóló, 1991. július 15-i 91/414/EGK tanácsi irányelvre (1), különösen annak 8. cikke (1) bekezdésének negyedik albekezdésére,
mivel:
(1)
Összhangban a 91/414/EGK irányelv 6. cikkének (2) bekezdésével, 1998. áprilisában a Sumitomo Chemical Agro Europe SA kérvényt nyújtott be Spanyolországnak, hogy az aktív etoxazolt szerepeltesse a 91/414/EGK irányelv I. mellékletében. Az 1999/43/EK bizottsági határozat (2) megerősítette, hogy a beadvány teljes, és elviekben megfelel az irányelv II. és III. mellékletében szereplő adat- és tájékoztatási követelményeknek.
(2)
1997. márciusában Hollandia kérvényt kapott a Luxan BV-től a karvonnal (korábbi neve: L 91105D) kapcsolatosan. Az 1999/610/EK bizottsági határozat (3) megerősítette, hogy a beadvány teljes, és elviekben megfelel az irányelv II. és III. mellékletében szereplő adat- és tájékoztatási követelményeknek.
(3)
A beadványok teljességének ellenőrzése szükséges volt részletes megvizsgálásuk végett, illetve hogy lehetővé tegye a tagállamok számára előzetes engedélyek maximum három évre történő kiadását olyan növényvédő szerekre, melyek a szóban forgó hatóanyagokat tartalmazzák, és melyek megfelelnek a 91/414/EGK irányelv 8. cikkének (1) bekezdésében meghatározott feltételeknek, különösen annak a feltételnek, mely figyelemmel az irányelvben meghatározott követelményekre az aktív hatóanyag és a növényvédő szer részletes vizsgálatával kapcsolatos.
(4)
Ezen hatóanyagoknak az emberi egészségre és környezetre gyakorolt hatását a 91/414/EGK irányelv 6. cikkének (2) bekezdésében és 4. cikkében szereplő rendelkezésekkel összhangban az illető kérelmezők által javasolt használatra vonatkozóan felmérték. A kérelmet továbbító tagállamok az értékelő jelentéstervezeteket 2001. október 12-én (etoxazol) és 2000. október 16-án (karvon) benyújtották a Bizottságnak.
(5)
Miután a kérelmet továbbító tagállamok az értékelő jelentéstervezetet benyújtották, szükségesnek bizonyult, hogy a kérelem beterjesztői további információkat közöljenek, azt a küldő tagállamok megvizsgálják, s úgy nyújtsák be értékeléseiket. Ezért a beadványok vizsgálata tovább folytatódik és a kiértékelés teljessé tétele nem lesz lehetséges a 91/414/EGK irányelvben megadott időkereten belül.
(6)
Mivel az értékelés során idáig nem merült fel aggodalomra okot adó tény, a tagállamoknak lehetőséget kell biztosítani a szóban forgó aktív hatóanyagokat tartalmazó növényvédő szerekre kiadott előzetes engedélyek 91/414/EGK irányelv 8. cikkének rendelkezéseivel összhangban történő, 24 hónapos időtartamig történő meghosszabbítására, annak érdekében, hogy a beadvánnyal kapcsolatos vizsgálatok folytatódhassanak. Elvárt, hogy az egyes aktív hatóanyagok I. mellékletbe való bekerülésének lehetőségéről szóló döntést illető értékelést és döntéshozatali folyamatot 24 hónapon belül lezárják.
(7)
Az e a határozatban előírt intézkedések összhangban vannak a Élelmiszerlánc és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A tagállamok ennek a határozatnak az elfogadásától számított 24 hónapot nem túllépve meghosszabbíthatják az etoxazolt vagy karvont tartalmazó növényvédő szerekre vonatkozó előzetes engedélyeket.
2. cikk
Ennek a határozatnak a tagállamok a címzettjei.
Kelt Brüsszelben, 2004. augusztus 31-én.